
ΑΠΟΦΑΣΕΙ Σ 

Αριθ. 7232 ( 1 ) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Ερεσού Ν. Λέσβου. 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις: 

α) Του άρθρου 12 Ν. 2880/2001(ΦΕΚ 9/τ.Α/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας διοίκησης και άλλες διατά¬ 
ξεις». 

β) Του άρθρου 9 του 2503/1997 (ΦΕΚ 107/1997τ.Α) «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τΑ'/16.4.1984) « Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του άρθου 26 παρ. 3 Ν. 2819/2000 (ΦΕΚ 84/τΑ'/ 
15.3.2000) «Ίδρυση Εταιρείας Ολυμπιακό χωριό 2004 


προστασία Ολυμπιακών Συμβόλων και Σημάτων και άλλες 
διατάξεις». 

στ) Του Ν. 2190/1994 « Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκηση» 
όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προστέθη¬ 
κε νέο άρθρο 29Α στο Ν. 1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

η) Των Π .Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μοσίου Τομέα», 37α/1987 (ΦΕΚ 11/Α71987 ) «Μερική επέ¬ 
κταση διατάξεων - που ισχύουν για τους Δημοσίους Υπαλ¬ 
λήλους και τους υπαλλήλους των άλλων Νομικών 
Προσώπων Δημ. Δικαίου και στους υπαλλήλους των Ο.Τ.Α. 
και προσαρμογή στις ρυθμίσεις του Ν. 1586/1986» και 
22/1990(ΦΕΚ7/Α/1990) «Μερική επέκταση διατάξεων που - 
ισχύουν για τους Δημοσίους υπαλλήλους και τους υπαλλή¬ 
λους των άλλων Νομικών Προσώπων Δημ. Δικαίου και τους 
υπαλλήλους των Ο.Τ.Α.» όπως ισχύουν κάθε φορά. 

θ) Των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν. 

ι) Του άρθρου 276/85 Π.Δ/τος (ΦΕΚ 102/1985 τ.Α') «Δυ¬ 
ναμικότητα και σύνθεση προσωπικού Κρατικών Παιδικών 
Σταθμών, ίδρυση Βρεφικών Τμημάτων» και του 92/1989 
Π.Δ/τος (41/1989τ.Α') με το οποίο τροποποιήθηκε το τρο¬ 
ποποιήθηκε το πρόγραμμα ως προς τη δυναμικότητα του 
ανωτέρου Παιδικού Σταθμού. 

ια) Τις 2813/3.6.1987 (ΦΕΚ 22 Β/1987') και Γ2β/5466/ 
5.12.1988 (ΦΕΚ 900/Β/1988 ) αποφάσεις των Υπουργών 
Προεδρίας της Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία των ορ¬ 
γανικών μονάδων διαφορετικής ονομασίας ιδρυμάτων 
κοινωνικής πρόνοιας προς τις Διευθύνσεις, Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών. 

Ι.α Την 9/2002 απόφαση του Διοικητικού Συμβουλίου 
του Δημοτικού Παιδικού Σταθμού Ερεσού . 

Ι.β Την 36/2002 απόφαση του Δημοτικού Συμβουλίου 
Ερεσού - Αντίσσης. 

Ι.γ Την γνωμοδότηση του Υπηρεσιακού Συμβουλίου 
Δημοτικών και Κοινοτικών Υπαλλήλων Ν. Λέσβου όπως 
αυτή διατείνεται στο 44/2002 Πρακτικό, αποφασίζουμε: 

Εγκρίνουμε την 9/2002 απόφαση του Διοικητικού Συμ¬ 
βουλίου του Δημοτικού Παιδικού Σταθμού Ερεσού με την 

οποία ψηφίζεται ο Οργανισμός Εσωτερικής Υπηρεσίας 
του υπόψη Νομικού Προσώπου, που έχει ως εξής: 

Άρθρο 1 

Διάρθρωση υπηρεσιών 

Οι υπηρεσίεςτου Δημοτικού Παιδικού Σταθμού Ερεσού 
λειτουργούν σε επίπεδο τμήματος σύμφωνα με την Γ2β/ 
5466/5.12.1988 (ΦΕΚ 900/Β/1988) κοινή απόφαση των 
Υπουργών Προεδρίας και Υγείας Πρόνοιας και Κοινωνι¬ 
κών Ασφαλίσεων και με την δυναμικότητα του ιδρύματος, 
η οποία ορίζεται μέχρι (50) πενήντα νήπια (Π.Δ. 276, ΦΕΚ 
102/Α29.5.1985). 

Το Τμήμα του Παιδικού Σταθμού αποτελείται από τα 
εξής γραφεία: 

α) Γραφείο Προσχολικής Αγωγής. 

β) Γ ραφείο Διοικητικού -Οικονομικού. 

Άρθρο 2 

Αρμοδιότητες Γ ραφείων 

Α) Το Γ ραφείο Προσχολικής Αγωγής επιμελείταιτην πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Β)Το γραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό καιτονπάσης φύσεως εξοπλισμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

6. Εγκρίνει και υπογράφει τα αιτήματα των προϊστάμε¬ 
νων που αφορά ανάγκες γραφείων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Γ ραφείου 
Προσχολικής Αγωγής 

Είναι υπεύθυνος: 

1. Γ ια την εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 


2. Για την παροχή σωστής προσχολικής αγωγής στα φι¬ 
λοξενούμενα νήπια συνεργασία με το παιδαγωγικό προ¬ 
σωπικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

4. Εισηγείται στον Προϊστάμενο Τμήματος τις ανάγκες 
του Γ ραφείου σε προσωπικό και πάσης φύσεως εξοπλι¬ 
σμό καθώς και την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Γ ραφείου 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού μετά αναγκαία τρόφιμα και λοιπά 
υλικάπου είναι απαραίτητα γιατην εύρυθμη λειτουργίατου. 

2. Επιμελείταιτην εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
ΘΕΣΕΙΣ: 2 

ΒΑΘΜΟΣ Δ'- Α' 

2. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
ΘΕΣΕΙΣ: 1 

ΒΑΘΜΟΣ Δ' - Α' 

3. ΚΛΑΔΟΣ Δ.Ε 32 ΜΑΓΕΙΡΩΝ 
ΘΕΣΕΙΣ: 1 

ΒΑΘΜΟΣ Δ' - Α' 

4. ΚΛΑΔΟΣ ΥΕ 16 ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑ¬ 
ΡΙΟΤΗΤΑΣ 

ΘΕΣΕΙΣ: 1 
ΒΑΘΜΟΣ Δ' - Α' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Στο παρόντα Ο.Ε.Υ. προβλέπονται και οι ακόλουθες 
προσωποπαγείς θέσεις του προσωπικού που μετατάχθη¬ 
κε αυτοδικαίως από τον Κρατικό Παιδικό Σταθμό στο Δη¬ 
μοτικό Παιδικό Σταθμό Ερεσού - Λέσβου σύμφωνα με τη 
ΔΥΙα/οικ. 7723 διαπιστωτική πράξη του Υφυπουργού 
Εσωτερικών, Δημοσίας Διοίκησης και Αποκέντρωσης και 
του Υπουργού Υγείας Πρόνοιας και ΦΕΚ 90/30.4.2001 και 
τη διαπιστωτική πράξη 8/14.6.2001 απόφαση του Προέ¬ 
δρου του Δ.Σ. του Δημοτικού Παιδικού Σταθμού Ερεσού, 
αριθ. απόφασης Περιφέρειας Βορείου Αιγαίου 7752/ 
2001, ΦΕΚ 203/13.9.2001 
ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 
ΘΕΣΕΙΣ: 1 (ΠΡΟΣΩΡΙΝΗ) 

2. ΥΕ ΜΑΓΕΙΡΩΝ 
ΘΕΣΕΙΣ: 1 (ΠΡΟΣΩΡΙΝΗ) 

3. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
ΘΕΣΕΙΣ: 1 (ΠΡΟΣΩΡΙΝΗ) 

Γ. ΕΠΟΧΙΑΚΟ ΠΡΟΣΩΠΙΚΟ 

ΘΕΣΕΙΣ: 1 

Μέχρις ότου να εκκενωθούν με οποιοδήποτε τρόπο οι 
προσωποπαγείς θέσεις του προσωπικού δεν θα καλυ¬ 
φθούν οι αντίστοιχες οργανικές θέσεις μονίμου προσωπι¬ 
κού. 

Οι παραπάνω θέσεις μονίμου και εποχιακού προσωπι¬ 
κού θεωρούνται αναγκαίες για την σωστή λειτουργία του 
Ιδρύματος. 

Σημειώνεται δε ότι εάν παρουσιαστούν προβλήματα 
στην λειτουργία του Παιδικού Σταθμού λόγω αύξησης 
των αναγκών σε προσωπικό ο παρών Οργανισμός Εσωτε¬ 
ρικής Υπηρεσίας θα αναμορφωθεί. 

Άρθρο 7 

Προϊστάμενοι Υπηρεσιακών Μονάδων 

1. Προϊστάμενοι του Τμήματος του Παιδικού Σταθμού 
και του γραφείου Π ροσχολικής Αγωγής επιλέγονται από 
τους κλάδους ΤΕ9 Βρεφονηπιοκομίας και ΤΕ Βρεφονη- 
πιοκομίας. Μετά την κατάργηση των προσωποπαγών θέ¬ 
σεων προϊστάμενοι κρίνονται κατά αποκλειστικότητα 
υπάλληλοι του κλάδου ΤΕ9 Βρεφονηπιοκομίας. 

2. Προϊστάμενοι του Γ ραφείου Διοικητικού - Λογιστικού 
επιλέγεται υπάλληλος του αντίστοιχου κλάδου. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα Γ ραφεία γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών του, τα προσόντα 
των υπαλλήλων, την πείρα και τις γνώσεις αυτών σε ειδι¬ 
κά αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες, ανη¬ 
λίκων τέκνων, έγκυες γυναίκες, τόπος διαμονής κ.λ.π.). 

Προϊστάμενοι Γ ραφείων ορίζονται πάντοτε με απόφα¬ 
ση Προέδρου του Δ.Σ. οι κρινόμενοι από το αρμόδιο Υπη¬ 
ρεσιακό Συμβούλιο υπάλληλοι αναπληρούμενοι σε περί¬ 
πτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια των επί μέρους υπηρεσιών μη 
προβλεπόμενη από τον παρόντα Οργανισμό, ρυθμίζεται 
με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρους του προ¬ 
ϋπολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λ.π. ύψους 100.660 ευ¬ 
ρώ (34.300.000 δρχ) περίπου εφόσον προσληφθούν όλοι 
και για τα επόμενα οικονομικά έτη το ύψος της δαπάνης 
δεν μπορεί να προσαρμοστεί. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 19 Ιουνίου 2002 

Η Γ ενική Γ ραμματέας Περιφέρειας κ.α.α. 

Ο Γ ενικός Διευθυντής 
ΠΑΝΑΓΙΩΤΗΣ ΣΕΡΑΪΔΗΣ 

-♦- 

Αριθ. 6517 (2) 

Έγκριση του Οργανισμού Εσωτερικής Υπηρεσίας του 
Νομικού Προσώπου Δημοσίου Δικαίου «ΛΑΟΓΡΑΦΙΚΟ 
ΜΟΥΣΕΙΟ ΔΗΜΟΥ ΚΙΛΚΙΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ. 5 του 
Ν. 2307/95. 

2. Τις διατάξεις των Προεδρικών Διαταγμάτων 37/1987 
και 22/1990. 

3. Την 15/2002 απόφαση του Δ.Σ. του Ν.Π.Δ.Δ. «Λαο- 
γραφικό Μουσείο Δήμου Κιλκίς» που αφορά την ψήφιση 
του Ο.Ε.Υ. του. 

4. Την 590/2001 απόφαση του Δ.Σ. του Δήμου Κιλκίς. 

5. Την 3/2002 γνωμοδότηση του Υπηρεσιακού Συμβου¬ 
λίου Υπαλλήλων των Ο.Τ.Α. Ν. Κιλκίς. 

6. Την 5631/26.7.2000 (ΦΕΚ 1339/τ.Β'/2000) απόφαση 
του Γ.Γ. Περιφέρειας Κεντρικής Μακεδονίας με την οποία 
μεταβιβάζεται το δικαίωμα υπογραφής με εντολή του στη 
Διευθύντρια Τοπικής Αυτοδιοίκησης και Διοίκησης, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ ΚΙΛΚΙΣ ο οποίος έχει ως 
εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ ΚΙΛΚΙΣ 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Λαογραφικού 
Μουσείου του Δήμου Κιλκίς κατανέμονται στις εξής διοι¬ 
κητικές ενότητες: 

1. Γ ραφείο Προγραμματισμού και Λαογραφίας 

2. Γ ραφείο Διοικητικών και Οικονομικών Υπηρεσιών 

Άρθρο 2ο 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΛΑΟΓΡΑΦΙΑΣ 

Α. Προγραμματισμός του Λαογραφικού Μουσείου του 
Δήμου Κιλκίς 

- Συνεχής έρευνα, συγκέντρωση στοιχείων - πληροφοριών 
και παρακολούθηση των λαογραφικών δεδομένων στην ευ¬ 
ρύτερη περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που περι¬ 
γράφουν την κοινωνική και πολιτιστική κατάστασή της. 

- Εισήγηση και σχεδιασμός των προγραμμάτων παρέμ¬ 
βασης του Μουσείου στο χώρο της παροχής τουριστικών 
υπηρεσιών, καθώς και εισηγήσεις προς τα αιρετά όργανα 

για την οργάνωση των διαδικασιών στρατηγικού / επιχει¬ 
ρησιακού προγραμματισμού του Μουσείου συνολικά. 

- Παρακολούθηση της υλοποίησης προγραμμάτων του¬ 
ριστικής προβολής του Μουσείου (π.χ. παραγωγή τουρι¬ 
στικού υλικού σχετικά με τα λαογραφικά δεδομένα, εκδό¬ 
σεις πρακτικών οδηγών για τους ταξιδιώτες, συμμετοχή 
σε ανάλογες εκθέσεις, δημιουργία δικτύων επικοινωνίας 
και συνεργασίας με άλλα Λαογραφικά Μουσεία εντός και 

εκτός της χώρας κ.λπ.). 

- Συνεργασία και συντονισμός με τους αρμόδιους φο¬ 
ρείς τουρισμού καθώς και με κάθε φορέα ή άτομο που 
δραστηριοποιείται στη λαογραφία για την καταγραφή 
των προβλημάτων του τομέα και για τη βελτίωση των πα- 
ρεχομένων υπηρεσιών διάσωσης και προβολής αυτής. 

- Φροντίδα για τη συγκέντρωση τεχνογνωσίας που είναι 
δυνατόν να βοηθήσουν τις επιδιώξεις του Μουσείου στον 
τομέα της Λαογραφίας (π.χ. κλαδικές και αναπτυξιακές 
μελέτες, έρευνες, ειδικές μελέτες διαμόρφωσης και τυ¬ 
ποποίησης τεχνογνωσίας στο χώρο της Λαογραφίας 
κ.λπ.). 

- Υποστήριξη των διαδικασιών σύνταξης των μεσοπρό¬ 
θεσμων και ετήσιων προγραμμάτων του Μουσείου. 

- Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετησίων προ¬ 
γραμμάτων του Μουσείου. 

- Διερεύνηση των πηγών χρηματοδότησης και διατύπω¬ 
ση προτάσεων για την εξεύρεση πόρων για την υλοποίη¬ 
ση του προγράμματος δράσης του Μουσείου. 

- Συγκέντρωση του σχετικού υλικού για την τεκμηριω¬ 
μένη λήψη αποφάσεων από το Δ.Σ. του Μουσείου, το Δη¬ 
μοτικό Συμβούλιο και τα Τοπικά Συμβούλια. 

- Συνεργασία με τις υπηρεσίες της ΝΑ, της ΤΕΔΚ, της 
ΑΝ.ΚΙ ΑΕ, της Περιφέρειας, των Κεντρικών Φορέων κα¬ 
θώς και με τους φορείς διαδημοτικής συνεργασίας στην 
ευρύτερη περιοχή του Δήμου σε θέματα λαογραφίας και 
πολιτισμού γενικότερα. 

Β. Προγράμματα Ευρωπαϊκής Ένωσης 

- Ενημέρωση του ΔΣγιαταπρογράμματα της ΕΕπου εν¬ 
διαφέρουν το Μουσείο και υποστήριξη των αρμοδίων 
υπηρεσιών στο σχεδίασμά, την υλοποίηση και στην αξιο¬ 
λόγηση σχετικών ενεργειών. 

- Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Μουσείου σε συγκεκριμένα 
προγράμματα και η παρακολούθηση και αξιολόγηση της 
υλοποίησής τους. 

- αναζήτηση συνεργασιών στο εσωτερικό και εξωτερικό 
για την αξιοποίηση των δυνατοτήτων που προσφέρουντα 
προγράμματα. 

- διακίνηση μέσα στην ευρύτερη περιοχή του Δήμου 
εντύπων και άλλων μέσων πληροφόρησης για τα λαογρα- 
φικά δεδομένα. 

Αρθρο 3ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

3.1: Γραμματειακή Υποστήριξη Διοικητικού Συμβουλίου 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δ.Σ. 

- Ρύθμιση συναντήσεων και επικοινωνιών του Προέ¬ 
δρου του Δ.Σ. και τήρηση ημερολογίου των προσωπικών 
επαφώντου, εντός και εκτός του Δήμου. 


- Τήρηση αρχείου αποφάσεων του Προέδρου του Δ.Σ. 

- Εκτέλεση κάθε διοικητικής υποστήριξης που ανατίθε¬ 
ται από τον Πρόεδρο του Δ.Σ. και η οποία δεν ανήκει στην 
αρμοδιότητα των υπολοίπων υπηρεσιών. 

- Διεκπεραίωση κάθε υπόθεσης που αναθέτουν τα υπό¬ 
λοιπα μέλη του Δ.Σ. στα πλαίσια των αρμοδιοτήτων τους. 

- Φροντίδα για τις δημόσιες σχέσεις του Μουσείου. 

- Πληροφόρηση των δημοτών για κάθε δραστηριότητα 
του Λαογραφικού Μουσείου Δήμου Κιλκίς. 

- Ενημέρωση των δημοτών για τα εκθέματα και τις δρα¬ 
στηριότητες καθώς και ο εφοδιασμός τους με τα απαραί¬ 
τητα πληροφοριακά στοιχεία και έντυπα. 

- Παραλαβή υποδείξεων, προτάσεων και παραπόνων 
των δημοτών. 

- Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

- Τήρηση πρακτικών κατά την διάρκεια των συνεδριά¬ 
σεων. 

- Τήρηση αρχείου πρακτικών και αποφάσεων του Δ.Σ. 

- Δακτυλογράφηση /αναπαραγωγή αποφάσεων του 
Δ.Σ. και αποστολή τους όπου δει. 

3.2: Λειτουργίες Οικονομικών Υπηρεσιών 

Α. Προϋπολογισμοί - Απολογισμοί - Οικονομική παρα¬ 
κολούθηση 

- Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας των υπηρεσιών του Μουσεί¬ 
ου και των αντιστοίχων προϋπολογισμών εσόδων του 
Μουσείου. 

- Παρακολούθηση της εξέλιξης των προϋπολογισμών 
και τήρηση των σχετικών διαδικασιών και αρχείων. Εξα¬ 
γωγή των αποκλίσεων μεταξύ προϋπολογισθέντων και 
απολογιστικών μεγεθών. Ερμηνεία των αποκλίσεων και 
εισήγηση διορθωτικών ενεργειών. 

- Σύνταξη των ετησίων οικονομικών απολογισμών του 
Μουσείου σε συνεργασία με το Ταμείο. 

Β. Περιουσία - Κληροδοτήματα 

- Τήρηση αρχείου κλοροδοτημάτων προς το Μουσείο 
και μέριμνα για την αξιοποίησή τους. 

- Τήρηση των διαδικασιών που σχετίζονται με τις δωρε¬ 
ές προς το Μουσείο. 

Γ. Διαχείριση Δαπανών - Προμήθειες 

- Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Μουσείου στους αντίστοιχους δικαιούχους. 

- Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του προϋπολο¬ 
γισμού του Μουσείου και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο για 
τη διενέργεια των πληρωμών. 

- Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει το Μουσείο. 

- τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Μουσείου. 
Παροχή κάθε είδους στοιχείων που ζητούνται από Δημό¬ 
σιες - Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

- Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι- 

κών για τις ανάγκες του Μουσείου και συμμετοχή στις 
αντίστοιχες επιτροπές αξιολόγησης προσφορών και πα¬ 
ραλαβής. 

- Διαχείριση διαδικασιών προμηθειών του Μουσείου, 
σύσταση επιτροπών, διακηρύξεις, διαγωνισμοί, παραλα¬ 
βή προσφορών, παραγγελίες κ.λπ.). 

Δ.Θέματα Προσωπικού - Μισθοδοσίας 

- Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποια¬ 
δήποτε σχέσης εργασίας, του Μουσείου. 

- Διαχείριση των διαδικασιών που αφορούν την πρό¬ 
σληψη, την απόλυση, προαγωγή, παραίτηση, τοποθέτη¬ 
ση, μετακίνηση, απόσπαση, μετάταξη κ.λπ. του προσωπι¬ 
κού του Μουσείου με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

- Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την διεξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Μουσείου. 

- Τήρηση αρχείου καταβληθέντων αμοιβών στο προσω¬ 
πικό του Μουσείου και έκδοση των αντίστοιχων βεβαιώ¬ 
σεων αποδοχών. 

Άρθρο 4ο 

Ολομέλειες των διοικητικών μονάδων 

Ο συντονισμός και η συμμετοχή των υπαλλήλων του 
Μουσείου εξασφαλίζεται με τακτικές συντονιστικές συ¬ 
σκέψεις με αντικείμενο την αλληλοενημέρωση, την επι¬ 
σήμανση και τη αντιμετώπιση των προβλημάτων των σχε¬ 
τικών λειτουργιών, τη βελτίωση της ποιότητας των υπη¬ 
ρεσιών κ.λπ. 

Άρθρο 5ο 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΜΟΥΣΕΙΟΥ 

Οι θέσεις κάθε ενότητας με τις ανάλογες περιγραφές 
εργασίας, η εσωτερική κατανομή αντικειμένων και η ανά¬ 
θεση αρμοδιοτήτων καθώς και άλλη εσωτερική διαδικα¬ 
σία διοίκησης ή λειτουργίας του ΛΜ, ορίζονται με αποφά¬ 
σεις του Προέδρου και συζήτηση με το Δ.Σ. στο πλαίσιο 
ενός ενιαίου, κωδικοποιημένου και τακτικά αναθεωρού¬ 
μενου Κανονισμού Λειτουργίας του Νομικού Προσώπου. 

Ειδικότερα ο Πρόεδρος μπορεί να τους αναθέτει, είτε 
μετά από απόφαση του Δ.Σ. είτε κατά την κρίση του αρ¬ 
μοδιότητες και ασχολίες που δεν αναφέρονται παραπά¬ 
νω, αλλά έχουν άμεση σχέση με την επίτευξη των σκο¬ 
πών και των στόχων του ΛΜ καθώς και άλλα καθήκοντα 
που έχουν σχέση με την εύρυθμη λειτουργία του Μου¬ 
σείου. 

ΚΕΦΑΛΑΙΟ Β 
ΟΡΓΑΝΙΚΕΣ ©ΕΣΕΙΣ 

Άρθρο 6ο 

ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ, ΔΕ κατατάσσονται 
στους βαθμούς Δ (εισαγωγικός) Γ, Β, και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ ,Γ και Β (καταληκτικός). 


Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και το Π.Δ. 
22/90 

Οι θέσεις που προβλέπονται ανά κατηγορία και κλάδο 
είναι οι εξής: 

1. Κατηγορία ΠΕ 

θέσεις δύο (2) με βαθμούς Δ - Α 
ΠΕ ΦΙΛΟΣΟΦΙΚΗΣ ΣΧΟΛΗΣ 
Τ μήματος Λαογραφίας 
Ιστορίας - Αρχαιολογίας 
Εθνολογίας - Αρχαιολογίας 

Προσόν διορισμού στον εισαγωγικό βαθμό ορίζεται το 
πτυχίο ή δίπλωμα φιλοσοφικής σχολής της ημεδαπής ή 
ισοτίμου της αλλοδαπής με μία από τις παρακάτω ειδικό¬ 
τητες: 

- Ιστορίας - Εθνολογίας 

- Ιστορίας - Αρχαιολογίας 

- Λαογραφίας 

Σε κάθε περίπτωση ειδικό προσόν διορισμού ορίζεται η 
κατάλληλα αποδεικνυομένη θεωρητική κατάρτιση και 
πρακτική ενασχόληση (ερευνητική, μουσειολογική, εκδο¬ 
τική) πάνω σε θέματα λαογραφίας ή λαϊκής τέχνης ή εθνο¬ 
λογίας. 

2. Κατηγορία ΤΕ 

θέσεις δύο (2) με βαθμούς Δ-Α 

Κλάδοι ΤΕ Γραφικών τεχνών και καλλιτεχνικών σπου¬ 
δών. 

Προσόν διορισμού στον εισαγωγικό βαθμό ορίζεται το 
πτυχίο ή δίπλωμα ΤΕΙ της ημεδαπής ή ισοτίμου της αλλο¬ 
δαπής Ειδικό προσόν διορισμού ορίζεται η θεωρητική κα¬ 
τάρτιση και η πρακτική ενασχόληση με γνώσεις συντηρη¬ 
τή μουσειακών αντικειμένων. 

3. Κατηγορία ΔΕ 

θέση μία (1) με βαθμό Δ-Α 
Κλάδος ΔΕ Διοικητικών Γραμματέων 
Τμήματος συντηρητή μουσειακών αντικειμένων 
Προσόν διορισμού ορίζεται η θεωρητική κατάρτιση και 
η πρακτική ενασχόληση (ερευνητική, μουσειολογική, εκ¬ 
δοτική, συντηρητή έργων τέχνης και αρχαιολογικών ευ¬ 
ρημάτων) πάνω σε θέματα λαογραφίας ή λαϊκής τέχνης ή 
εθνολογίας. 

4. Κατηγορία ΥΕ 

θέση μία (1) με βαθμούς Ε-Β 
Κλάδος ΥΕ16 

Προσόν διορισμού στον εισαγωγικό βαθμό ορίζεται 
απολυτήριος τίτλος υποχρεωτικής εκπαίδευσης(δηλ. 
απολυτήριο τριταξίου γυμνασίου ή για υποψηφίους που 
έχουν αποφοιτήσει μέχρι το 1980 απολυτήριο δημοτικού 
σχολείου ή απολυτήριο κατώτερης τεχνικής σχολής του 
Ν.Δ. 580/70 με σύμβαση εργασίας ιδιωτικού δικαίου αο¬ 
ρίστου χρόνου. 

Άρθρο 7ο 

ΕΠΙΛΟΓΗ ΠΡΟΪΣΤΑΜΕΝΟΥ 

Η επιλογή του Προϊσταμένου σε όλες τις υπηρεσίες του 
Νομικού Προσώπου γίνεται από υπαλλήλους της κατηγο¬ 
ρίας ΠΕ Αρχαιολογίας του τμήματος Ιστορίας και Εθνο¬ 
λογίας και εν ελλείψει αυτής από υπάλληλος της κατηγο¬ 
ρίας ΠΕ Αρχαιολογίας του τμήματος Ιστορίας και Λαο¬ 
γραφίας. 

Τον Προϊστάμενο που απουσιάζει ή κωλύεται αναπλη¬ 
ρώνει στα Καθήκοντά του ο ανώτερος κατά βαθμό υπάλ¬ 
ληλος και ο αρχαιότερος, που υπηρετεί στην ίδια οργα- 

νωτική μονάδα και εφ όσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

Άρθρο 8ο 

ΠΡΟΣΩΠΙΚΟ ΕΠΟΧΙΑΚΩΝ κ.λπ. ΑΝΑΓΚΩΝ 

Συνιστώνται δύο (2) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν. 2503/97 αρθ. 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

Άρθρο 9ο 

ΤΕΛΙΚΕΣ ΔΙΑΤΑΞΕΙΣ 

α) Η κατανομή του προσωπικού στις επιμέρους διοικη¬ 
τικές μονάδες γίνεται με απόφαση του Προέδρου του 
Δ.Σ. μετά από σχετική εισήγηση λαμβάνοντας υπόψη τις 
λειτουργικές ανάγκες, τα προσόντα, την πείρα και τις ει¬ 
δικές γνώσεις των υπαλλήλων. 

Ο διορισμός, τα καθήκοντα, οι περιορισμοί, ο χρόνος 
εργασίας, η αστική ευθύνη, τα δικαιώματα, οι άδειες, οι 
μεταβολές, η υπηρεσιακή τους κατάσταση, οι ηθικές 
αμοιβές, τα πειθαρχικά αδικήματα, οι ποινές, η λύση της 
υπαλληλικής τους σχέσης, η ιατροφαρμακευτική περί¬ 
θαλψη και όλα τα καθήκοντα που αφορούν τους υπαλλή¬ 
λους που προβλέπονται από τον οργανισμό αυτό, ρυθμί¬ 
ζονται από τις διατάξεις του Ν. 1188/81 και όλων των νό¬ 
μων που εκδίδονται και έχουν εφαρμογή στο προσωπικό 
των νομικών προσώπων των ΟΤΑ. 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Ιουλίου 2002 

Με εντολή Γενικού Γραμματέα Περιφέρειας 
Η Προϊσταμένη της Δ/νσης 
ΚΥΡΙΑΚΗ ΤΥΜ ΠΑΝ ΙΔΟΥ 
-♦- 

Αριθ. 12675 (3) 

Έγκριση του Οργανισμού Εσωτερικής Υπηρεσίας του 

Κέντρου Προσχολικής Αγωγής Δήμου Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26 του Π.Δ/τος 410/1995 όπως τροπο¬ 
ποιήθηκε με τις διατάξεις του άρθρου 9του Ν. 2503/1997 
και αντικαταστάθηκε με το άρθρο 12 του Ν. 2880/2001 
(ΦΕΚ9/Α72001). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε με την παρ. 5 του άρθρου 8 του Ν. 2307/95 
καθώς και της παρ. 58 του άρθρου 8 του Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 


2. Την 5631/26.7.2000 (ΦΕΚ 1339/τ.Β'/2002) απόφασή 
μας περί μεταβιβάσεως εξουσίας υπογραφής «Με εντολή 
Γ ενικού Γ ραμματέα Περιφέρειας» 

3. Την 11/2002 απόφαση του Διοικητικού Συμβουλίου 
του Κέντρου Προσχολικής Αγωγής Δήμου Σερρών, περί 
καταρτίσεως και ψηφίσεωςτου Οργανισμού Εσωτερικής 
Υπηρεσίας του Κέντρου. 

4. Την 565/2002 απόφαση του Δημοτικού Συμβουλίου 
Σερρών με την οποία γνωμοδοτεί θετικά στην κατάρτιση 
του προαναφερόμενου Ο.Ε.Υ. 

5. Την από 13.5.2002 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο 8/12/13.5.2002 πρακτικό του, αποφασί¬ 
ζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίαςτου Κέντρου Προσχολικής Αγωγής Δήμου 
Σερρών, που καταρτίστηκε με την αριθ. 11/2002 απόφα¬ 
ση του Διοικητικού του Συμβουλίου, σύμφωνα με τις οι¬ 
κείες διατάξεις ως εξής: 

ΑΡΘΡΟ Ιο 

Οι υπηρεσίες του Κέντρου Προσχολικής Αγωγής Δή¬ 
μου Σερρών λειτουργούν σε επίπεδο Διεύθυνσης σύμ¬ 
φωνα με την αριθ. 21064/7.12.2001 συστατική πράξη 
προσαρμογής του, που δημοσιεύθηκε στο ΦΕΚ 1813/ 
31.12.2001 τ.Β'. 

Τις Υπηρεσίες του Νομικού Προσώπου «Κέντρου Προ¬ 
σχολικής Αγωγής Δήμου Σερρών» συγκροτούν οι κάτωθι 
υπηρεσιακές μονάδες. 

Α) Γ ραφείο Προέδρου 

Β) Διεύθυνση Νομικού Προσώπου 

ΑΡΘΡΟ 2ο 

Η διάρθρωση των Υπηρεσιακών Μονάδων του Ν. Π. έχει 
ως εξής: 

Α) Γ ραφείο Προέδρου 

1. Γ ραφείο Γ ραμματειακής Υποστήριξης Προέδρου. 

2. Γ ραφείο Προληπτικής Ιατρικής και Ψυχολογικής στή¬ 
ριξης· 

3. Γ ραφείο Κοινωνικής Υπηρεσίας. 

Τα ανωτέρω γραφεία υπάγονται στον Πρόεδρο, είναι 
λειτουργικά γραφεία και όχι αυτοτελείς οργανικές μονά¬ 
δες. 

Β) Διεύθυνση Νομικού Προσώπου. 

1. Διευθυντής Νομικού Προσώπου. 

2. Γ ραφείο Ερευνών-Μελετών και Προγραμμάτων. 

3. Γ ραφείο Ειδικής Αγωγής. 

Τα ανωτέρω γραφεία είναι λειτουργικά και όχι αυτοτε¬ 
λή. 

Η Διεύθυνση του Νομικού Προσώπου διαρθρώνεται 
από τα ακόλουθα τμήματα: 

1. Τμήμα Διοικητικών και Οικονομικών Υπηρεσιών: 

α) Γραφείο Προσωπικού. 

β) Γ ραφείο Πρωτοκόλλου - Διεκπεραιώσεως- Αρχείου. 

γ) Γραφείο Λογιστηρίου. 

δ) Γ ραφείο Προμηθειών - Περιουσίας και Διαχειρίσεως 
υλικού. 

ε) Γ ραφείο Ειδικής Ταμιακής Υπηρεσίας. 

Τα ανωτέρω γραφεία είναι λειτουργικά και όχι αυτοτε¬ 
λή. 

2. Τμήμα 1ου Παιδικού Σταθμού. 

3. Τμήμα 2ου Παιδικού Σταθμού. 

4. Τμήμα 3ου Παιδικού Σταθμού. 

5. Τμήμα 4ου Παιδικού Σταθμού. 

6. Τμήμα 5ου Παιδικού Σταθμού. 

7. Τμήμα 1ου Βρεφονηπιακού Σταθμού. 

8. Τμήμα 2ου Βρεφονηπιακού Σταθμού. 

ΑΡΘΡΟ 3ο 

Αρμοδιότητες Διεύθυνσης και Τμημάτων 

Α) Η Δ/νση εποπτεύει, συντονίζει και κατευθύνει το παι¬ 
δαγωγικό έργο των Σταθμών, το έργο του τμήματος Διοι¬ 
κητικών Οικονομικών Υπηρεσιών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τα τμήματα Παιδικών Σταθμών επιμελούνται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό των 
Σταθμών. 

Γ) Το Τμήμα Διοικητικών και Οικονομικών Υπηρεσιών 
επιμελείται τις κάθε είδους διοικητικές και οικονομικές 
εργασίες του Σταθμού. 

ΑΡΘΡΟ 4ο 

Το προσωπικό του Κέντρου Προσχολικής Αγωγής Δή¬ 
μου Σερρών υπάγεται στις διατάξεις του Α 'και Γ μέρους 
του Ν. 1188/1981 «Περί κυρώσεως του κώδικα περί κατα- 
στάσεως προσωπικού Ο.Τ.Α.». 

Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις Πανεπιστημιακής Εκπαίδευσης (ΠΕ). 

2. Θέσεις Τεχνολογικής Εκπαίδευσης (ΤΕ). 

3. Θέσεις Δευτεροβάθμιας Εκπαίδευσης (ΔΕ). 

4. Θέσεις Υποχρεωτικής Εκπαίδευσης (ΥΕ). 

ΑΡΘΡΟ 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ ΚΑΙ 
ΔΙΑΒΑΘΜΙΣΕΙ ΘΕΣΕΩΝ 

ΕΙ οργανική σύνθεση των θέσεων του προσωπικού του 
Κέντρου Προσχολικής Αγωγής , κατά κατηγορία και κλά¬ 
δο, σύμφωνα με τα Π .Δ. 37α /1987 και 22/1990 καθώς και 
η διαβάθμιση θέσεων, διακρίνονται ως κατωτέρω: 

Α'ΤΑΚΤΙΚΟ ΠΡΟΣΩΠΙΚΟ 

Κατηγορία ΠΕ 

1. Κλάδος ΠΕ 1 Διοικητικού και Οικονομικού. 

α) Δύο θέσεις , με βαθμούς Δ'- Α'. 

Κατηγορία ΤΕ 

1. Κλάδος ΤΕ 9 Βρεφονηπιοκόμων: 

α) Τριάντα (37) θέσεις βρεφονηπιοκόμων, με βαθμούς 
Δ'- Α'. 

από τις ανωτέρω θέσεις οι 32 θα καλύπτονται σταδιακά 
μετά την κατάργηση με οποιονδήποτε τρόπο των προσω¬ 
ποπαγών θέσεων ΠΕ Νηπιαγωγών (προσωρινός), ΤΕ Νη¬ 
πιαγωγών (προσωρινός) και ΤΕ Βρεφονηπιοκομίας. 

2. Κλάδος ΤΕ 22 Διοίκησης μον. Τοπικής Αυτοδιοίκη¬ 
σης: 

α) Μία θέση (1) με βαθμούς Δ'- Α'. 

3. Κλάδος Τ.Ε. 19 Πληροφορικής: 

α) Μία (1) θέση με βαθμούς Δ'- Α'. 

Κατηγορία ΔΕ 

1. Κλάδος ΔΕ 1 Διοικητικών Γραμματέων: 

α) Μια (1) θέση με βαθμούς Δ'- Α'. 

2. Κλάδος Δ.Ε. 19 Προσωπικού ΕΗ/Υ: 

α) Μια (1) θέση με βαθμούς Δ'- Α'. 

3. Κλάδος ΔΕ 8 βοηθών βρεφοκόμων - Παιδοκόμων: 

α) Δέκα τρεις (13) θέσεις με βαθμούς Δ'- Α'. 


4. Κλάδος ΔΕ 32 Μαγείρων: 

α) Εννέα (9) θέσεις με βαθμούς Δ'- Α'. 

Εννέα (9) θέσεις με βαθμούς Δ'- Α' έκτων οποίων οι επτά 
(7) θέσεις δεν θα καλυφθούν εάν προηγουμένως δεν κα- 
ταργηθούν ισάριθμες προσωποπαγείς θέσεις του κλά¬ 
δου ΥΕ 14 βοηθητικού προσωπικού (μαγειρείου). 

5. Κλάδος Δ.Ε. 29 οδηγών αυτοκινήτων: 

α) Μια (1) θέση με βαθμούς Δ'-Α'. 

Κατηγορία ΥΕ 

1. Κλάδος ΥΕ 29 Κλητήρων - Θυρωρών - Γενικών Καθη¬ 
κόντων: 

α) Μια (1) θέση με βαθμούς Ε'- Β'. 

2. - Κλάδος Υ.Ε. 16 Προσωπικού Καθαριότητας: 

α) Δεκαέξι (16) θέσεις με βαθμούς Ε' - Β'. 

Δεκαέξι (16) με βαθμούς Ε' - Β'εκ των οποίων οι δέκα 
(10) θέσεις δεν θα καλυφθούν εάν προηγουμένως δεν κα- 
ταργηθούν με οποιονδήποτε τρόπο οι προσωποπαγείς 
θέσεις του κλάδου Υ.Ε. προσωπικού καθαριότητας - βοη¬ 
θητικών εργασιών. 

Β. ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 

1. Κλάδος ΠΕ 1 Νηπιαγωγών (Προσωρινός): 

α) Εννέα (9) θέσεις με βαθμούς Δ'- Α'. 

2. Κλάδος ΤΕ 9 Νηπιαγωγών (προσωρινός): 

α) Δέκα τρεις (13) θέσεις με βαθμούςΔ'-Α'. 

3. Κλάδος ΤΕ 9 Βρεφονηπιοκομίας: 

α) Δέκα (10) θέσεις με βαθμούς Δ'- Α'. 

4. Κλάδος Υ.Ε. 32 βοηθητικού προσωπικού (μαγείρων): 

α) Επτά (7) θέσεις με βαθμούς Ε'- Β'. 

5. Κλάδος ΥΕ 16 προσωπικού καθαριότητος-βοηθητι- 
κών εργασιών 

α) Δέκα (10) θέσεις με βαθμούς Ε'- Β'. 

Όλες οι ανωτέρω προσωποπαγείς θέσεις θα καταργη- 
θούν με καθ’ οιοδήποτε τρόπο αποχώρηση των υπαλλή¬ 
λων που τις κατέχουν. 

Γ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Για την αντιμετώπιση εποχιακών ή άλλων περιοδικών ή 
πρόσκαιρων αναγκών σύμφωνα προς το άρθρο 18 παρ. 
12 του Ν. 2503/1997 δημιουργούνται: 

- Δέκα (10) θέσεις διαφόρων ειδικοτήτων 

- Δέκα (10) θέσεις ΤΕ Βρεφονηπιοκόμων. 

- Πέντε (5) θέσεις 8 Βρεφοκόμων - Παιδοκόμων. 

ΑΡΘΡΟ 6ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά οποίο θα υπηρετούν στο Νομι¬ 
κό Πρόσωπο υπάλληλοι των ΠΕ Νηπιαγωγών (προσωρι¬ 
νός), ΤΕ Νηπιαγωγών (προσωρινός), ΤΕ Βρεφονηπιοκο¬ 
μίας και ΤΕ 9 Βρεφονηπιοκομίας ως Προϊστάμενοι των 
Τμημάτων Παιδικών Σταθμών και της Διεύθυνσης Παιδι¬ 
κών και Βρεφονηπιακών Σταθμών Δήμου Σερρών επιλέ¬ 
γονται απότους κλάδους ΠΕ Νηπιαγωγών (προσωρινός), 
ΤΕ Νηπιαγωγών (προσωρινός), ΤΕ 9 Βρεφονηπιοκομίας 
όπως ορίζει ο νόμος. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι ΤΕ9 
Βρεφοκομίας. 

Προϊστάμενος του Τμήματος Διοικητικών και Οικονομι¬ 
κών υπηρεσιών του Νομικού Προσώπου επιλέγεται εκ των 
υπηρετούντων υπαλλήλων του κλάδου ΠΕ Διοικητικού και 
Οικονομικού και όταν δεν υπηρετούν υπάλληλοι του κλά¬ 
δου αυτού, υπάλληλοι εκ του κλάδου ΤΕ Πληροφορικής. 

ΑΡΘΡΟ 7ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης εφαρμόζονται οι εκάστοτε 
ισχύουσες Νομοθετικές διατάξεις περί καταστάσεως 
προσωπικού Ο.Τ.Α. σε συνδυασμό με τις διατάξεις του 
υπαλληλικού κώδικα και την εργατική νομοθεσία. 

ΑΡΘΡΟ 8ο 

Τα καθήκοντα και οι αρμοδιότητες του προσωπικού κα¬ 
θορίζονται με την 11/2002 απόφαση του Διοικητικού Συμ¬ 
βουλίου του Νομικού Προσώπου «Κέντρου Προσχολικής 
Αγωγής Δήμου Σερρών». Κάθε άλλη λεπτομέρεια που 
αφορά στα καθήκοντα του προσωπικού και στη λειτουρ¬ 
γία των επί μέρους υπηρεσιών του και δεν αναφέρονται 
αναλυτικά στην ανωτέρω απόφαση, ρυθμίζονται από τον 
κανονισμό λειτουργίας του Νομικού Προσώπου. 

ΑΡΘΡΟ 9ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 


υπαλλήλων στις αντίστοιχες θέσεις ορίζονται από τις δια¬ 
τάξεις των Π.Δ. 37Α/87 και 22/90 και 50/2001. 

ΆΡΘΡΟ 10ο 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

ΑΡΘΡΟ 11ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις Ο.Ε.Υ. που έχουν υπο¬ 
χρεωτικά δημιουργηθείγι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 28 Ιουνίου 2002 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Σ. ΑΓΓΕΛΙΔΟΥ - ΤΑΣΙΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




